‘जप और दान से मनोकामना होगी पूरी पर परमात्मा नहीं मिलेंगे’
परमात्माने गीता में स्पष्ट किया कि बेशक से जप-तप, दान, पुण्य, तीर्थ व्रत मनोकामना भले पूरी हो जाए, लेकिन मेरी प्राप्ति तब तक नहीं हो सकती जब तक मैं स्वयं धरा पर आकर अपना यथार्थ परिचय दूं। परमात्मा तो किसी भी रूप में जाते हैं। केवल सच्चे भक्त आत्मा ही उसको पहचान सकेंगें, क्योंकि भगवान साधारण मानव तन में आते हैं।
यह बातें शिवाजी स्टेडियम में प्रजापिता ब्रह्माकुमारी ईश्वरीय विश्वविद्यालय की ओर से चल रहे राज योग शिविर एवं गीता ज्ञान आधारित आध्यात्मिक कार्यक्रम माउंट आबू से पहुंची बीके ऊषा बहन ने कही। भगवान साधारण मानव तन में आए हैं। गीता में यह बात स्पष्ट शब्दों में वर्णित है कि मुझ परमात्मा को गुप्त होने के कारण बहुत थोड़े मनुष्य ही पहचानते हैैं। भगवान कहते हैं कि मैं जिस तन में आता हूं तो मुझे साधारण मनुष्यों की तरह जन्मा हुआ और तुच्छ समझ लेते हो। इसलिए साधक अगर परमात्मा को पाना चाहता है तो ज्ञान के तीसरे नेत्र से उसको पहचाने। साथ ही राजयोग मेडिटेशन के माध्यम से अपनी बुद्धि को एकाग्र करने का अभ्यास बढ़ाना चाहिए।
पानीपत . शिवाजीस्टेडियम में प्रजापिता ब्रह्माकुमारी ईश्वरीय विश्वविद्यालय की ओर से आयोजित राज योग शिविर एवं आध्यात्मिक कार्यक्रम में मौजूद श्रद्धालु।
hin_Deva hin_Deva hin_Deva awa_Deva